ja jungs, muess säge das battle hät mich nöd so überzüged.    Fronter:  hät mich nöd vo de socke grisse, fählt mer entweder de wortwitz oder s' härte isstige wo de gägner söll  ischüchtere, leider hani beides vermisst i däm battle. uf mich würkt de text eher schnäll dahigschribe, lan der doch mal chli meh ziit...    frisco's Fronter&Konter:  vo mir us gse zimlich schlächt glunge. han mega müe mir en flow dri z'intepretiere will du kein konstante flow chasch ufwisä. bi dir fählt mer eifach jedi art vo taktgfühl. versuech würkli mal de text es paar maal aberappe und achte au druf das dini lines die glich gschwindigkeit ufwised oder wenigschtens die wo sich sölled rhime  d.h. 1+2 3+4 5+6 usw...  üebe üebe üebe    Konter:  mir isches so inecho als hettisch zerscht dini doubles gha und dänn din satz gformed.    Ich rappe so, wie mir d'schnurre gwachse isch, das settisch wüsse  überforderet bini ned, aber du muesch zum Texte immer en fettisch küsse    hett jezt persönlich erwarted das du erchlärsch wiso du nöd überfordered bisch. das er en fettisch küsse mues (wtf iz fettsch???) hät nüt mit dim afang geschweige denn mit irgend  öppisem im vorherige weder im nächschte satz z tue. für mich stahts eifach zämehangslos am schluss. versuech wie scho gseit chli me ziit z investiere und äm sinn vo de sätz chli me beachtig statt de doublerhimes z' schänke.    obwohl du (cosy) i mine auge eher nöd so guet überecho bisch, gib ich der mini stimm. bisch de besser vo eu beidne gsi, söll aber nöd heisse das es au würkli guet gsi isch.